สังคมข่าวหุ้น
ในช่วงสัปดาห์นี้เข้าใกล้ช่วงวันหยุดยาวเทศกาลสงกรานต์ นักลงทุนคงจะเริ่มชะลอการลงทุน และมีความระมัดระวังมากขึ้น
ในช่วงสัปดาห์นี้เข้าใกล้ช่วงวันหยุดยาวเทศกาลสงกรานต์ นักลงทุนคงจะเริ่มชะลอการลงทุน และมีความระมัดระวังมากขึ้น
11 เม.ย. 2565

ดัชนีตลาดหุ้นไทยปิดที่ระดับ 1,686 จุด เพิ่มขึ้น 3.59 จุด มูลค่าการซื้อขาย 70,884.83 ล้านบาท ในช่วงสัปดาห์นี้เข้าใกล้ช่วงวันหยุดยาวเทศกาลสงกรานต์ นักลงทุนคงจะเริ่มชะลอการลงทุน และมีความระมัดระวังมากขึ้น …
PJW เซ็นเอ็มโอยู EA เดินเกมรุกธุรกิจ EV จ่อผลิต “เปลือกแบตเตอรี่-ระบบหล่อเย็นแบตเตอรี่-ระบบหล่อเย็นมอเตอร์” พร้อมส่งมอบเชิงพาณิชย์ปี 2566 คาดรายได้ในปีแรกไม่ต่ำว่า 100 ล้านบาท และจะเพิ่มขึ้นเป็น 500 ล้านบาท ภายในปี 2569 ด้าน EA มีเซ็นเอ็มโอยูกับคณะวิศวกรรมศาสตร์ ม.เกษตรศาสตร์ ลุย “โครงการวิจัยและพัฒนาระบบรถไฟฟ้า-แบตเตอรี่” ผลักดันให้ได้รับการยอมรับระดับชาติ เข้าสู่ “บัญชีนวัตกรรมไทย” …
บอร์ด SCI ไฟเขียวเพิ่มทุนบริษัทย่อย SCIV จำนวน 140 ล้านบาท ลงทุนในธุรกิจเหมืองขุดบิตคอยน์ (Bitcoin Mining) จะลงทุนเครื่องขุดบิตคอยน์จำนวน 195 เครื่อง ตู้คอนเทนเนอร์สำหรับเครื่องขุดบิตคอยน์จำนวน 1 ตู้ จัดเตรียมระบบไฟฟ้า อุปกรณ์ และระบบอื่น ๆ ที่เกี่ยวข้อง มูลค่าการลงทุนทั้งสิ้นไม่เกิน 140 ล้านบาท จะทยอยสั่งซื้อ และจะติดตั้งให้แล้วเสร็จภายในไตรมาส 3/2565 เป็นช่องทางสร้างรายได้ใหม่ได้
WICE ส่งซิกภาพรวมธุรกิจขนส่งในไตรมาส 1/2565 เติบโตต่อเนื่อง ยันมาตรการจีนล็อกดาวน์ และราคาต้นทุนน้ำมันสูงไม่กระทบ โชว์เตรียมระบบบริหารจัดการรองรับ เน้นชูกลยุทธ์เทคโนโลยีติดตามขนส่งเรียลไทม์ พร้อมแผนบริหารต้นทุน
OR ร่วมเติมเต็มความสุขช่วงสงกรานต์ “พีทีที สเตชั่น” ยันไม่ปรับขึ้นราคาน้ำมันระหว่างวันที่ 9-18 เม.ย. 2565 รวม 10 วัน และหากราคาน้ำมันในตลาดโลกลดก็จะปรับลดราคาน้ำมันลงอีก พร้อมเตรียมจุดให้บริการ EV Station PluZ 105 แห่ง ครอบคลุมเส้นทางสายหลัก อำนวยความสะดวก ทั้งผู้ใช้รถยนต์และรถไฟฟ้าให้เดินทางปลอดภัย
ตลาดหลักทรัพย์ฯ ให้ ALPHAX, ATP30, BWG, BYD, BYD-W6, SVT, UBIS-W1, YGG-W1 ใช้เกณฑ์ Cash Balance (ลูกค้าต้องวางเงินสดไว้ล่วงหน้ากับสมาชิกเต็มจำนวนก่อนซื้อหลักทรัพย์) ตั้งแต่วันที่ 11 เม.ย.-29 เม.ย. 2565 ส่งผลให้สภาพคล่องการเก็งกำไรปรับลง จากก่อนหน้านี้ที่มีหุ้นที่ยังใช้ Cash Balance คือ ETC, PRECHA, JTS ใช้ถึง 12 เม.ย. 2565 TEAMG ใช้ถึง 22 เม.ย. 2565 BKD-W2, TVT ใช้ถึง 29 เม.ย. 2565 และ SCM-W1, TH ใช้ถึง 13 พ.ค. 2565 ขณะที่ระดับ 2 ใช้เกณฑ์ห้ามคำนวณวงเงินซื้อขาย และ Cash Balance (ประกาศก่อนมาตรการใหม่มีผลบังคับใช้เมื่อวันที่ 4 เม.ย. 2565) มี PROEN ใช้ถึง 29 เม.ย. 2565 ส่วนมาตรการใหม่ระดับ 2 ใช้เกณฑ์ห้าม Net settlement, ห้ามคำนวณวงเงินซื้อขาย และ Cash Balance มี JTS ใช้ถึง 28 เม.ย. 2565 และระดับ 3 ใช้เกณฑ์ห้าม Net settlement, ห้ามคำนวณวงเงินซื้อขาย และ Cash Balance (ประกาศก่อนมาตรการใหม่มีผลบังคับใช้เมื่อวันที่ 4 เม.ย. 2565) มี DITTO ใช้ถึง 12 เม.ย. 2565 และ ARIN ใช้ถึง 18 เม.ย. 2565
ปิดท้ายพบกับข่าวหุ้นเจาะตลาด เวลา 9.35-11.00 น. ดำเนินรายการโดย บูรพา สงวนวงศ์ และ สุภชัย ปกป้อง รับชมสด ๆ ผ่าน www.facebook.com/kaohoon online, www.facebook.com/tv.kaohoon และ FM 102 Mhz
พร้อมอัปเดตตลาดทุนทุกวันจันทร์-ศุกร์กับ “ข่าวหุ้นทีวีออนไลน์” เริ่มจาก Pre-Open Report โดย อารียานันท์ สัทธรรมสกุล เวลา 9.10 น. ตามด้วย Mid-Day Report โดย บูรพา สงวนวงศ์ เวลา 12.25 น. ปิดท้ายด้วย Post Market Report โดย สุภชัย ปกป้อง เวลา 17.30 น.